open-index/open-wikipedia-markdown huggingface dataset:
விக்டோரியா ஒகாம்போ

**விக்டோரியா ஒகாம்போ**(ஆங்கிலம்:Victoria Ocampo *CBE*)(ஏப்பிரல் 7 1890-சனவரி 27, 1979) ஆர்ஜென்டினா நாட்டைச் சேர்ந்த இலக்கியவாதியும்  எழுத்தாளருமாக விளங்கிய பெண்மணி ஆவார்.

## பிறப்பும் படிப்பும்

விக்டோரியா ஒகாம்போ வசதியான உயர் குடும்பத்தில் பிறந்தார். வீட்டிலேயே ஆசிரியர் மூலமாக பிரஞ்சு மொழியைக் கற்றார்.
தம் குழந்தைப் பருவத்திலேயே பிரெஞ்சு மொழியிலும் சுபானிசு மொழியிலும் புலமை  பெற்றிருந்தார்.விக்டோரியா லனாசியன் என்னும் நாளேட்டில் கவிதைகள் கட்டுரைகள் எழுதி வந்தார்.

## தாகூரும் விக்டோரியாவும்

1924 இல் ரவீந்திரநாத் தாகூர்  போனர்ஸ் அயர்சுக்குச் சென்றார்.அப்பொழுது விக்டோரியாவின் தொடர்பும் நட்பும் கிடைத்தன.
விக்டோரியா இலக்கிய ஆர்வம் கொண்டவராக இருந்தார். மேலும் தாகூரின் கீதாஞ்சலியின் மொழி பெயர்ப்பைப் படித்து இருந்தார்.
எனவே தாகூரின் மீது பற்றும் மதிப்பும் ஏற்பட்டது.அப்போது உடல் நலம் குன்றி இருந்த தாகூரை தம் இல்லத்தில் தங்க வைத்து பார்த்துக் கொண்டார்.இருவரும் ஒருவருக்கொருவர் அன்பு கொண்டு பழகினர்.தாகூரிடமிருந்த ஓவியத் திறமையை வெளிக்கொணர்ந்ததில் 
விக்டோரியாவுக்குப் பெரும் பங்கு உண்டு. 1952 ஆம் ஆண்டில் விக்டோரியா தம் வரலாற்றை எழுதத் தொடங்கினார்.அந்நூலில் தாகூர் பற்றி நூறு பக்கங்களுக்கு மேல் எழுதியிருந்தார். இந்தப் புத்தகம் அவர் இறந்த பிறகே வெளிவந்தது.

## பிற நிகழ்வுகள்

* இலத்தின் அமெரிக்காவில் மிகவும் புகழ் பெற்று விளங்கிய 'சூர்' என்னும் இலக்கிய இதழைத் தொடங்கினார். 
* இரண்டாம் உலகப் போரில் நாசிகளுக்கு எதிரான இயக்கத்திற்கு ஆதரவு தெரிவித்தார்.
* 1953 ஆம் ஆண்டில் இவர் எழுதிய சில கருத்துகள் தாய் நாட்டுக்கு எதிராக இருப்பதாகக் கருதி அன்றைய அரசு விக்டோரியாவைச்  
* சிறையில் அடைத்தது.இந்தியாவின் தலையீட்டுக்குப் பின் அவர் விடுதலை ஆனார். இதற்காக நேருவுக்கு நன்றி தெரிவித்து விக்டோரியா  மடல் எழுதினார்.
* இந்திரா காந்தி பிரதமராக இருந்தபோது, அர்ஜென்டினாவுக்குச் சென்றார் அப்போது விக்டோரியாவை அவர் வீட்டுக்குச் சென்று சந்தித்தார்.
* விஸ்வ பாரதி பல்கலைக் கழகம்,  இவருக்குச்  சிறப்பு டாக்டர் பட்டம் வழங்கியது.
* 1973 இல் தம்  வீட்டை கலை பண்பாட்டு வளர்ச்சிகளுக்காக உனேசுகோ அமைப்பிற்கு நன்கொடை  வழங்கினார்.
* 1976 இல் ஆர்ஜன்டினா அகாதமியில் உறுப்பினர் ஆனார்.

1979 ஆம் ஆண்டில் சனவரி 26 இல் வாயில் ஏற்பட்ட புண்ணின் காரணமாக இறந்தார்.

## படைப்புகள்
De Francesca a Beatrice

Domingos en Hyde Park

El Hamlet de Lawrence Oliver

Emily Bronte (terra incognita)

Virginia Woolf

T.E.Lawrence of Arabia

## உசாத்துணை
*http://www.villaocampo.org/ing/historico/victoria.htm
*தாகூர் - விக்டோரியா, ஆகஸ்ட் 10, 2013

பகுப்பு:1890 பிறப்புகள்
பகுப்பு:1979 இறப்புகள்
பகுப்பு:பத்திரிகையாளர்கள்
பகுப்பு:ஆர்ஜென்டீன பெண் எழுத்தாளர்கள்
டி. என். பாலு

**டி. என். பாலு** (*T. N. Balu*) ஒரு தமிழ்த் திரைப்பட இயக்குநர் ஆவார். கமல்ஹாசன், ஸ்ரீதேவி நடித்த 'சங்கர்லால்' என்ற படத்தை இயக்கிக்கொண்டிருந்தபோது மரணமடைந்தார். ஆரம்பகாலத்தில் சில படங்களுக்கு கதை, வசனம் எழுதியுள்ளார்.  1900 ஆம் ஆண்டுகளின் இரண்டாம் பாதியில் இவர் தீவிரமாக செயல்பட்டார், மேலும் தமிழகத்தின் முன்னாள் முதல்வர் கருணாநிதியுடன் நெருங்கிய தொடர்பு கொண்டிருந்தார்.

1960 ஆம் ஆண்டுகளில் தெய்வத் தாய் (1964), அதே கண்கள் (1967) மற்றும் மூன்றெழுத்து (1968) உள்ளிட்ட பல குறிப்பிடத்தக்க தமிழ்த் திரைப்படங்களில் எழுத்தாளராகப் பணியாற்றினார்.

## இவர் இயக்கிய படங்கள்
#அஞ்சல்பெட்டி 520
#மனசாட்சி
#உயர்ந்தவர்கள்
#மீண்டும் வாழ்வேன்
#ஓடிவிளையாடு தாத்தா
#சட்டம் என் கையில்
#சங்கர்லால்

## மேற்கோள்கள்

## வெளியிணைப்புகள்

பகுப்பு:தமிழ்த் திரைப்பட இயக்குநர்கள்
பகுப்பு:சென்னை திரைக்கதை எழுத்தாளர்கள்
பகுப்பு:சென்னைத் திரைப்பட இயக்குநர்கள்
பகுப்பு:தமிழ்த் திரைப்படக் கதை, திரைக்கதை, வசன எழுத்தாளர்கள்
பகுப்பு:1981 இறப்புகள்
எட்வேர்ட் சுனோவ்டன்

**எட்வர்ட் யோசப் சினோடென்** (Edward Snowden) (பிறப்பு: சூன் 21, 1983) என்பவர் ஐக்கிய அமெரிக்க தேசிய பாதுகாப்பு முகமையினதும் (National Security Agency (NSA)) நடுவண் ஒற்று முகமையினதும் ஒரு முன்னாள் ஒப்பந்த நுட்பவியலாளர் ஆவார். இவர் அமெரிக்காவின் சி.ஐ.ஏவில் பணிபுரிந்து, அமெரிக்க, பிரித்தானிய அரசுகளினால் தமது குடிமக்கள் மீதும் பிறநாட்டவர்கள், நாடுகள் மீது நடத்தப்படும் இரகசிய கடுங்கண்காணிப்புத் திட்டங்கள் பற்றிய விபரங்களை வெளியிட்டார்..

கூகுள், யாகூ, மைக்ரோசாப்ட், ஆப்பிள், முகநூல், டுவிட்டர் என்று பல வழிகளில் தனிநபர்கள் மற்றும் அரசாங்கங்கள் தகவல் பரிமாற்றம் செய்வதை அவர்களுக்குத் தெரியாமல் ஒற்றாடுவது கண்டு மனசாட்சிக்கு விரோதமான செயலாக அதைக் கருதியதால் உலகிற்கு வெளிப்படுத்தினார். அடிப்படை குடியுரிமைகளை, குறிப்பாக அந்தரங்க உரிமைகளை மதிக்காமல், அரசுகள் அத்துமீறி இந்த திட்டங்கள் முன்னெடுப்பதால் தாம் பொதுநலன் கருதி இத் தகவல்களை வெளியிட்டதாக சுனோவ்டன் கூறியுள்ளார். ஆனால்,  ஐக்கிய அமெரிக்க அரசு இவரை வேவுக் குற்றம் சாட்டி கைது செய்ய உத்தரவிட்டுள்ளது. இதனால் பலவிதமான விமர்சனங்களுக்கும் பிரச்சனைகளுக்கும் ஆளானவர்.

## அரசியல் புகலிடம்
2013 சூன் 23 ஆம் நாள் எட்வர்ட் சினோடன் ஆங்காங்கில் இருந்து விமானம் மூலம் மாஸ்கோ வந்து சேர்ந்தார். ஆனாலும், இவரிடம் முறையான நுழைவாணை ஏதும் இல்லாததால் இவர் விமான நிலையத்திலேயே தங்க வைக்கப்பட்டார். இவரது அரசியல் தஞ்சக் கோரிக்கைகளைப் பல உலக நாடுகள் நிராகரித்து விட்டன. இறுதியில் 2013  ஆகத்து 1 இல் உருசியா இவருக்கு ஓராண்டு காலம் தங்குவதற்கு தற்காலிக வதிவிட உரிமையை வழங்கியுள்ளது.

## வெளியிணைப்புகள்
* http://www.gnani.net/?p=1308

## மேற்கோள்கள்


பகுப்பு:ஐக்கிய அமெரிக்காவில் மனித உரிமைகள்
பகுப்பு:ஒபாமா அரசின் சர்ச்சைகள்
பகுப்பு:வாழும் மக்கள்
பகுப்பு:1983 பிறப்புகள்
தமிழ்நாடு பட்டா பாஸ் புத்தக சட்டம், 1983

**[[தமிழ்நாடு]] பட்டா பாஸ் புத்தக சட்டம், 1983** விவசாய நிலங்களை வைத்திருப்பவர்களுக்கு பட்டா பாஸ் புத்தகம் வழங்குவதற்காக சுதந்திர இந்தியாவின் 34வது ஆண்டில் உருவாக்கப்பட்டது.

விவசாய நிலத்தின் பரப்பு உரிமை மாற்றம் பற்றிய விவரங்கள் போன்றவற்றை குறிக்க தமிழ்நாடு பட்டா பாஸ் புத்தக சட்டம், 1983 ஆம் ஆண்டு 1980-84 ஏழாவது சட்டப்பேரவையில் நிறைவேற்றப்பட்டது.

## பொருந்துந்தன்மை
* விவசாயம்
** எருவிற்கான பயிர்  வளர்ப்பு
** பால் பண்ணை
** கோழி வளர்ப்பு 
** மரங்கள் வளர்ந்து
சார்ந்த நிலங்கள்

## பட்டா வழங்கும் முறை
# ஒரு நிலத்தின் உரிமையாளர் தாசில்தாரிடம் உரிய மனு கொடுக்கும் பட்சத்தில் அதனை அவர் பரீசீலித்து பட்டா பாஸ் புத்தகம் வழங்குவார்
# இது ஒரு தாலுகா அளவில் வழங்கப்படும்
# ஒரு தாலுகாவில் பட்டா வழங்கப்படும் பொழுது தாசில்தார் குறிப்பிட்ட கிராமங்களில் பட்டா வழங்குவதாக அறிவிக்க வேண்டும்

## பட்டா பாஸ் புத்தகத்தின் உள்ளடக்கங்கள்
# புல எண் அல்லது துணை பிரிவு எண் அல்லது வட்டாரத்தில் பரவலாக அழைக்கப்பெறும் நிலத்தின் பெயர்
# உரிமையாளரின் பெயர் மற்றும் முகவரி
# நிலம் குறித்த இதர 588 950 7 Natham Alanthurai covai 641101 
தகவல்கள்Ramathaal patta details pls

## மேற்கோள்கள்

## வெளி இணைப்புகள்
* இணையம் மூலம் மையம் மூலம் பட்டா, சிட்டா பாஸ் புத்தகம் பெற
பகுப்பு:தமிழக அரசின் சட்டங்கள்
த ஹாபிட் 3

**த காபிட்டு: த பாட்டிலே ஆப் த பைவ் அர்மிசு** () என்பது 2014 ஆம் ஆண்டு பீட்டர் ஜாக்சன் இயக்கத்தில், பிரான் வால்சு, பிலிப்பா போயன்சு, பீட்டர் ஜாக்சன் மற்றும் கில்லெர்மோ டெல் டோரோ ஆகியோரின் திரைக்கதையில் வெளியான அமெரிக்க நாட்டு காவிய உயர் கனவுருப்புனைவு சாகசத் திரைப்படம் ஆகும். இது 1937 ஆம் ஆண்டு ஜே. ஆர். ஆர். டோல்கீன் எழுதிய த காபிட்டு நாவலை அடிப்படையாகக் கொண்டு உருவாக்கப்பட்டது. மற்றும் 2013 ஆம் ஆண்டு வெளியான த டெசோலேசன் ஆப் சிமாக் படத்தின் படத்தின் தொடர்ச்சியாகவும், த காபிட்டு படத்தொடரின் இறுதி படமும் ஆகும்.

இந்த திரைப்படத்தில் இயன் மெக்கெல்லன், மார்டின் பிறீமன், ரிச்சர்ட் ஆர்மிட்டேச், இவாஞ்சலீன் லில்லி, லீ பேஸ், லூக் எவன்ஸ், பெனடிக்ட் கம்பர்பேட்ச், கென் சாட்,  ஜேம்ஸ் நெஸ்பிட், பில்லி கோனோலி, கிரஹாம் மெக்டவிஷ், ரியான் கேஜ், கேட் பிளான்சேட், இயன் ஹோல்ம், கிறிஸ்டோபர் லீ, அய்டன் துர்நேர், டீன் ஓகோர்மான், கியூகோ வீவிங் மற்றும் ஆர்லாந்தோ புளூம் ஆகியோர் நடித்துள்ளனர். இது 2020 இல் நடிகர் இயன் ஹோல்ம் என்பவர் இறப்பதற்கு முன் அவர் நடித்த இறுதிப் படமாகவும், லீயின் இறுதி நேரடி-நடவடிக்கைப் பாத்திரமாகவும் இருந்தது, இருப்பினும் 2015 இல் அவர் இறந்த பிறகு வெளியான பல படங்களில் அவர் குரல் நடிகராகக் காட்டப்படுவார்.

இந்த படம் இலண்டனில் 1 திசம்பர் 2014 அன்று திரையிடப்பட்டது, பின்னர் 11 திசம்பர் 2014 அன்று நியூசிலாந்திலும், 17 திசம்பர் 2014 அன்று அமெரிக்காவிலும் வார்னர் புரோஸ். பிக்சர்ஸ் மூலம் வெளியிடப்பட்டது. இப்படம் பெரும்பாலும் விமர்சகர்களிடமிருந்து நேர்மறையான விமர்சனங்களைப் பெற்றது மற்றும் உலகளவில் $962.2 மில்லியனுக்கு மேல் வசூலித்தது, இது 2014 ஆம் ஆண்டில் இரண்டாவது அதிக வசூல் செய்த திரைப்படமாக அமைந்தது. 87ஆவது அகாதமி விருதுகளில் சிறந்த இசை இயக்கத்திற்கு பரிந்துரைக்கப்பட்டது.

## மேற்கோள்கள்

## வெளி இணைப்புகள்
*

பகுப்பு:2014 ஆங்கிலத் திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:அமெரிக்க முப்பரிமாணத் திரைப்படங்கள்
பகுப்பு:நியூ லைன் சினிமா திரைப்படங்கள்
பகுப்பு:2014 முப்பரிமாணத் திரைப்படங்கள்
பகுப்பு:ஐமேக்ஸ் திரைப்படங்கள்
பகுப்பு:அமெரிக்க கற்பனை திரைப்படங்கள்
பகுப்பு:அமெரிக்க சாகச திரைப்படங்கள்
பகுப்பு:காவியத் திரைப்படங்கள்
பகுப்பு:வார்னர் புரோஸ். திரைப்படங்கள்
கமல்சித் எஸ் பாவா

**கமல்சித் எஸ் பாவா** (Kamaljit S. Bawa)(இந்தியாவின் பஞ்சாப் மாநிலத்தில், ஏப்ரல் 7, 1939 அன்று பிறந்தார்) கமல்ஜித் சிங் பாவா ஒரு பரிணாம சுற்று சூழல், பாதுகாப்பு உயிரியல் ஆர்வலர். இவர் மாசசூசெட்ஸ், பாஸ்டன் பல்கலைக்கழகத்தில் உயிரியல் துறையில் புகழ்பெற்ற பேராசிரியர். இவர்  அசோகா டிரஸ்ட் எனப்படும் சுற்றுச்சூழல் மற்றும் சுற்றுச்சூழல் குறித்த ஆராய்ச்சிக்கான (ATREE) தன்னார்வ தொண்டு நிறுவனத்தின் நிறுவனர் ஆவார். 2012 ஆம் ஆண்டில், பாவா முதல் குன்னேராஸ் பேண்தகுநிலை விருது, பேண்தகுநிலை குறித்த ஆராய்ச்சிக்காக உலகின் முக்கிய சர்வதேச விருது பெற்றார். இவர் கலை மற்றும் அறிவியல் துறையில் அமெரிக்கன் அகாடமியால் தேர்ந்தெடுக்கப்பட்ட உறுப்பினராகவும் உள்ளார்.. இமயமலையில் உள்ள காலநிலை மாற்றம்குறித்த அவரது முன்னோடி ஆராய்ச்சிக்காக சுமார் 100,000 அமெரிக்க டாலர் மதிப்புமிக்க மிடோரி பரிசு வென்றுள்ளார்.

## மேற்கோள்கள்


பகுப்பு:இந்திய உயிரியலாளர்கள்
பகுப்பு:1939 பிறப்புகள்
பகுப்பு:வாழும் மக்கள்
பஞ்சவன்மாதேவீச்சரம்

**பஞ்சவன்மாதேவீச்சரம்** (பஞ்சவன் மாதேவி பள்ளிப்படைக் கோயில்) என்பது தமிழ்நாட்டின் தஞ்சாவூர் மாவட்டம் பட்டீஸ்வரத்திற்கும் திருவிடைமருதூருக்கும் அருகே அமைந்துள்ள பழையாறை கிராமத்தில் இருக்கும் ஒரு பள்ளிப்படைக் கோயில் ஆகும். பட்டீஸ்வரத்திலிருந்து திருமேற்றளிக்குச் செல்லும் சாலையில் இப்பள்ளிப்படை அமைந்துள்ளது. இக்கோயிலை உள்ளூர் மக்கள் ரமசாமி கோயில் என அழைக்கின்றனர்

## வரலாறு
இந்த பள்ளிப்படை முதலாம் இராஜராஜ சோழனின் தேவியும், பழுவேட்டரையரின் மகளுமாகிய பஞ்சவன் மாதேவியின் நினைவாக முதலாம் இராசேந்திரனால் அவ்வம்மையாரைப் பள்ளிப்படுத்தி எடுக்கப்பெற்ற கற்றளியே பள்ளிப்படை கோயிலாகும். இராசேந்திர சோழனுக்கு பஞ்சவன் மாதேவி சிற்றன்னை ஆவார். பஞ்சவன் மாதேவியின் உடலைப் புதைத்து அதன்மேல் லிங்கத்தைப் பிரதிட்டை செய்து கட்டப்பட்ட பள்ளிப்படை என்பது இதன் சிறப்பு.  கோயிலின் உள்ளே முன் பகுதியில் பஞ்சவன் மாதேவியின் சிலை உள்ளது. கோயில் பழுவேட்டரைர்ய கட்டுமான வடிவத்தைப் பிரதிபலிக்கும் தன்மையைக் கொண்டவை. இராஜேந்திர சோழன் எடுத்த இக்கற்கோயில் திருமலைராயன் ஆற்றின் வடகரையில் அமைந்துள்ளது

## அமைப்பு
கருவறை, அர்த்தமண்டபம், முன்மண்டபம் அதனுடன் இணைந்த அம்மன் கோயில்கள் பரிவாராலயமாக சண்டீசர் கோயில், கிழக்குக் கோபுர வாயில் ஆகியவற்றோடு பஞ்சவன்மாதேவீச்சரம் அமைந்துள்ளது. அர்த்தமண்டபத்திலுள்ள ரிஷபமும், அங்குள்ள சிம்மத்தூண் ஒன்றும் பழுவேட்டரையர்களின் கலை அமைதியோடு விளங்குகின்றன.

## தாய்-மகன் அன்பு
பழுவேட்டரையர் மரபில் வந்த பஞ்சவன்மாதேவி, ராஜேந்திரனை தன் சொந்த மகனாகவே எண்ணி அன்பு பாராட்டினார். அதனால், இந்த இறையுணர்வு மிக்க சீமாட்டி இயற்கை எய்தியபோது அந்தப் பிரிவைத் தாங்கமாட்டாத அரசர், அன்னையின் நினைவாக, பேரரசி புதைக்கப்பட்ட இடத்தில்  பள்ளிப்படைக்கோயிலான பஞ்சவன்மாதேவீச்சரத்தைக் கட்டினார். இப்பள்ளிப்படை, தாயின்மீது அவர் கொண்டிருந்த அன்பை வெளிப்படுத்த கட்டப்பட்ட கலைக்கோயிலாகும்.

## சீரமைப்பு, தற்போதைய நிலை
பல ஆண்டுகளுக்கு முன்பு வரை கோயிலுக்குள் செல்வதென்றால் ஒரு தோப்பிற்குள் செடிகொடிகள் மண்டிக்கிடக்கும் இடத்தில் புதர்கள் நிறைந்த சூழலில் பார்க்கவேண்டிய அவல நிலை இருந்தது. அனைத்தையும் கடந்து கோயிலுக்குள் சென்றால் அதிக எண்ணிக்கையிலான வவ்வால்கள் நம் முன் சுற்றி வந்து பயமுறுத்தி மூலவரைப் பார்க்க அனுமதிக்காது. பராமரிப்பின்றி அழிவின் நிலையில் இருந்த இந்தப் பள்ளிப்படைக்  கோயில் பார்க்கவே இயலாதவாறு புதர் மண்டிப்போய் பாழ்பட்டு போனது. என்றாலும், இக்கோயில் 1978 இல் தமிழ்நாட்டு தொல்லியல்துறையால் கண்டறியப்பட்டு சீரமைக்கப்பட்டது. தற்போது கட்டுமானத்தில் சில இடங்களில் மீண்டும் செடிகள் முளைக்க ஆரம்பித்துள்ளன.

## மேற்கோள்கள்

பகுப்பு:பள்ளிப்படைகள்
பகுப்பு:தஞ்சாவூர் மாவட்டத்திலுள்ள கோயில்கள்
பகுப்பு:கும்பகோணத்திலுள்ள கோயில்கள்
ரிச்சர்ட் ஆர்மிட்டேச்

**ரிச்சர்ட் ஆர்மிட்டேச்** () (பிறப்பு: 22 ஆகஸ்ட் 1971)  ஓர் இங்கிலாந்து நாட்டுத் திரைப்பட நடிகர் ஆவார். இவர் டாக்டர்கள், கோல்ட் பீட், நோர்த் & சவுத், தி கோல்டன் ஹவர், ராபின் ஹூட் உள்ளிட்ட பல தொலைக்காட்சித் தொடர்களிலும், கேப்டன் அமெரிக்கா: முதல் அவெஞ்சர், த ஹாபிட் 3, இன்ட்டு தி ஸ்ட்டார்ம் உள்ளிட்ட சில திரைப்படங்களிலும் நடித்துள்ளார்.

## வெளி இணைப்புகள்

* 
* Richard Armitage's CV at ஐக்கிய முகவர்கள்

பகுப்பு:பிரித்தானிய நடிகர்கள்
பகுப்பு:1971 பிறப்புகள்
பகுப்பு:வாழும் மக்கள்
லீ பேஸ்

**லீ பேஸ்** () (பிறப்பு: மார்ச் 25, 1979) ஒரு அமெரிக்க நாட்டு நடிகர். இவர் லிங்கன், த ஹாபிட், கார்டியன்ஸ் ஒப் த கலக்ஸி உள்ளிட்ட பல  திரைப்படங்களில் நடித்ததன் மூலம் புகழ் பெற்ற நடிகர் ஆனார்.

## வெளி இணைப்புகள்

* 
* 
* Interview at Sci-fi-online.com

பகுப்பு:1979 பிறப்புகள்
பகுப்பு:வாழும் மக்கள்
பகுப்பு:ஆங்கிலத் திரைப்பட நடிகர்கள்
பகுப்பு:அமெரிக்க ஆண் தொலைக்காட்சி நடிகர்கள்
பகுப்பு:இருபத்தொராம் நூற்றாண்டு அமெரிக்க ஆண் நடிகர்கள்
பகுப்பு:அமெரிக்க ஆண் திரைப்பட நடிகர்கள்
தமிழகத்தின் நவ கைலாயங்கள்

alt= திருவைகுண்டம் கைலாசநாதர் கோயில்|thumb|247x247px|திருவைகுண்டம் கைலாசநாதர் கோயில்
**தமிழகத்தின் நவ கைலாயங்கள்** (*Nava Kailasam*) என்பவை தமிழ்நாட்டின் தாமிரபரணி நதிக்கரையில் அமைந்துள்ள ஒன்பது சிவாலயங்கள் உள்ள ஊரைக் குறிப்பதாகும். இவை திருநெல்வேலி மற்றும் தூத்துக்குடி மாவட்டங்களில் அமைந்துள்ளது. இந்த தலங்களைத் தரிசித்தால் செய்த பாவங்களிலிருந்து விடுபட்டு முக்தி அடையலாம் என்று கூறப்படுகிறது. இந்தத் தலங்களை மகாசிவராத்திரியன்று பக்தர்கள் தரிசனம் செய்கின்றனர்.

இந்தத் தலங்களை தரிசனம் செய்ய மார்கழி மாதங்களில் தமிழக அரசே சிறப்பு பேருந்தினை ஏற்பாடு செய்கிறது. காலையில் திருநெல்வேலியில் இருந்து கிளம்பி நவகைலாயங்களை தரிசனம் செய்துவிட்டு இரவுக்குள் திருநெல்வேலிக்கு திரும்பும்படி ஏற்பாடு செய்யப்படுகிறது.

## வரலாறு
அகத்திய முனிவரின் சீடர்களில் முக்கியமானவரான உரோமச முனிவர் தன் குருவான அகத்தியரின் உதவியுடன் சிவபெருமானை நேரில் தரிசித்து, அதன் மூலம் முக்தி அடைய வேண்டும் என்று விரும்பி தனது குருவிடம் அதற்கான வழிமுறைகளைக் கேட்டதாகவும். அதற்கு அகத்திய முனிவரும் தாமிரபரணி ஆற்றில் 9 தாமரை மலர்களை மிதக்க விட்டு அவை ஒவ்வொன்றாக கரை ஒதுங்கும் இடங்களில் சங்கு மூலம் நீராடி நவக்கிரகங்களின் வரிசையில் சிவபெருமானை வழிபட்டால் சிவபெருமானின் காட்சி கிடைக்கும் என்றும் அதன் மூலம் முக்தி அடையலாம் என்று சொல்லி 9 தாமரை மலர்களை தாமிரபரணி ஆற்றில் மிதக்க விட்டதாகவும் அந்த மலர்களை தொடர்ந்து சென்ற உரோமச முனிவரும் தனது குரு கூறியபடி வழிபட்டு முக்தி அடைந்தார் என்றும் அப்படி அம்மலர்கள் கரை ஒதுங்கிய இடங்கள் தான் இப்போது நவகைலாயங்கள் என்று அழைக்கப்படுவதாகவும் இத்தலங்களின் வரலாறு கூறுகின்றது.

## நவகைலாயங்கள்
பாபநாசம், சேரன்மகாதேவி, கோடகநல்லூர், குன்னத்தூர், முறப்பநாடு, திருவைகுண்டம், தென்திருப்பேரை, ராஜபதி, சேர்ந்த பூமங்கலம் ஆகிய ஊர்களை நவகைலாயங்கள் என்று அழைக்கின்றனர். இவற்றில் முதல் மூன்று தலங்களை மேல்கைலாயங்கள் என்றும், அடுத்த மூன்று தலங்களை நடுகைலாயங்கள் என்றும், இறுதி மூன்றினை கீழ்க்கைலாயங்கள் என்றும் வகைப்படுத்துகின்றனர்.

இந்த நவகைலாயத் தளங்களில் நவக்கிரங்களின் வழிபாடுகளும் முக்கியத்துவம் பெற்றுள்ளன. இந்தத் தலங்களில் நவக்கிரங்கள் வழிபட்டுள்ளன என்று கூறப்படுகிறது.

## மேற்கோள்கள்


## உசாத்துணை
*தமிழ்நாடு அரசு இணையப்பக்கம் 
* பாபநாசம் கோவிலில் உள்ள அதன் மற்றும் பிற நவகைலாச கோவில்களின் தலவரலாறு
* 5-11-11 அன்றைய ஆனந்தவிகடன்

## வெளி இணைப்புகள்
*நெல்லை , தூத்துகுடி மாவட்ட நவ கைலாயங்கள் 


பகுப்பு:திருநெல்வேலி மாவட்டத்திலுள்ள சிவன்  கோயில்கள்
விறலியாற்றுப்படை

**விறலியாற்றுப்படை** என்பது ஆற்றுப்படைப் பாடல்களில் ஒருவகை. இப்பாடல்களில் வழிப்படுத்திப் பாடப்படுபவர் விறலியர் ஆவர். விறலி என்பவள் ‘பாண்மகள்’ என்பதனை ஒரு பாடல்  தெளிவுபடுத்துகிறது. அவர்கள்,
* யாழ்
* ஆகுளி
* பதலை 
ஆகிய இசைக் கருவிகளைப் பையில் போட்டுச் சுருக்கி எடுத்துக்கொண்டு  செல்வார்கள். விறலியாற்றுப்படை என்னும் துறையைச் சேர்ந்த பாடல்கள் புறநானூற்றுத் தொகுப்பில் நான்கு உள்ளன.  இந்தத் துறை புறநானூற்றில் பாடாண் திணையில் வருகிறது.

புறநானூறு, பதிற்றுப்பத்து ஆகிய நூல்களில் 19 ஆற்றுப்படைப் பாடல்கள் உள்ளன. அவற்றில் விறலியாற்றுப்படைப் பாடல்கள் ஒன்பது. அவற்றில் நான்கு பாடல்கள் ‘செல்லாமோ’ (இருவரும் செல்லலாமா) எனப் பாடுகின்றன. ஏனைய ஐந்தும் விறலியை மட்டும் ஆற்றுப்படுத்துகின்றன. 
;விறலியுடன் தானும் (பாடுபவரும்) செல்லல்
*யாமும் சேறுகம், நீயிரும் வம்மின், துயலும் கோதைத் துளங்கியல் விறலியர், கொளைவல் வாழ்க்கை நும் கிளை இனிது உடீஇயர் 
*செல்லாமோ தில் சில்வளை விறலியர் ... புறவெதிர் கொள்வனைக் கண்டனம் வரற்கே 
*செல்லாமோ தில் பாண்மகள் 
*நல்யாழ் ஆகுளி பதலையொடு சுருக்கிச், செல்லாமோ தில் சில்வளை விறலி   
;விறலியை மட்டும் ஆற்றுப்படுத்துதல்
*சில்வளை விறலி செல்குவை ஆயின், யானை (பெறலாம்) 
*சென்மோ பாடினி நன்கலம் பெறுகுவை 
*அதியமான் நெடுமான் அஞ்சியிடம் ஔவையார் ஆற்றுப்படுத்துகிறார். 
*வேள் பாரியிடம் கபிலர் ஆற்றுப்படுத்துகிறார்.   
*வேள் ஆய் அண்டிரனிடம் உறையூர் ஏணிச்சேரி முடமோசியார் ஆற்றுப்படுத்துகிறார் 

## இலக்கணம்
வள்ளலிடம் வளம் பெற்றுவந்த ஒருவன் விறலியை அந்த வள்ளலிடம் செல்வதற்கு வழி கூறி ஆற்றுப்படுத்துவது விறலியாற்றுப்படை என்று தொல்காப்பியம் கூறுகிறது. 

புறப்பொருள் வெண்பாமாலை விறலி வேந்தன் புகழ் பாடுபவள் எனக் குறிப்பிட்டு இதே செய்தியைச் சொல்கிறது.

## இலக்கியம்
புறநானூற்றுப் பாடலில் புலவர்கள் குறிப்பிட்ட வள்ளலிடம் ஆற்றுப்படுத்துகின்றனர்.
*நெடும்பல்லியத்தனார் பாண்டியன் பல்யாகசாலை முதுகுடுமிப் பெருவழுதியிடம் ஆற்றுப்படுத்துகிறார்.  
*ஔவையார் அதியமான் நெடுமான் அஞ்சியிடம் ஆற்றுப்படுத்துகிறார். 
*கபிலர் வேள் பாரியிடம் ஆற்றுப்படுத்துகிறார்.  
*உறையூர் ஏணிச்சேரி முடமோசியார் வேள் ஆய் அண்டிரனிடம் ஆற்றுப்படுத்துகிறார். 

## அடிக்குறிப்பு

பகுப்பு:புறநானூற்றுத் துறைகள்
பகுப்பு:ஆற்றுப்படைகள்
நஸ்ருல் கீத்தி

**நசுருல் கீத்தி** (*Nazrul Geeti*, ) அல்லது **நசுருல் சங்கீதம்** (*Nazrul Sangeet*, , நேரடி மொழிபெயர்ப்பு: "நசுருலின் இசை"), இந்திய விடுதலை இயக்க வீரரும் வங்காளக் கவிஞரும் வங்காள தேசத்தின் தேசியக் கவிஞருமான காஜி நஸ்ருல் இஸ்லாம்  இயற்றிய பாடல்களின் தொகுப்பாகும்.  இத்தொகுப்பில் புரட்சிகர கருக்களைத் தவிர மெய்யியல், சமய, காதல் கருவுள்ள பாடல்களும்  இடம்பெற்றுள்ளன. நசுருல் ஏறக்குறைய 4,000 பாடல்கள் (இசைத்தட்டுகளுக்கானவை உட்பட), இயற்றியுளார். இந்தப் பாடல்கள் இந்தியாவிலும்  வங்காளதேசத்திலும் மிகப் பரவலான வரவேற்பைப் பெற்றுள்ளன.

## நசுருல் இசுலாமின் இசைப் பாணி
### புரட்சிகர பரவலிசை
காசி நசுருல் இசுலாமின் பரவலிசையும் பாட்டுக்களும் இந்திய விடுதலை இயக்கத்தின் போதும் வங்காளதேச விடுதலைப் போரின்போதும் பரவலாக பயன்படுத்தப் பட்டுள்ளன. மனவெழுச்சியைத் தூண்டும் விதமாக அமைந்துள்ள இப்பாடல்கள் புரட்கர கருத்துக்களை மக்களிடையே எடுத்துச் செல்ல பெரிதும் பயன்பட்டன.  இப்பாடல் வரிகள் பழமையை எதிர்த்தும் சமயம் மற்றும் மெய்யியலின் விளிம்பில்  மனித வாழ்வு குறித்தனவாகவும் உள்ளன. நசுருலின் பரவலிசையில் வெளிப்படுத்தலுக்கு  முழுமையான சுதந்திரம் தரப்படுவதாக குற்றம் சாட்டப்படுகிறது. இருப்பினும் இதன் உட்தன்மையை உணர்ந்தவர்களால் பயமின்மைக்காகவும்  நேர்மைக்காகவும் இவரது இசைப்பாணி வரவேற்கப்படுகிறது.

### சியாமா சங்கீதம்
சியாமா சங்கீதம் உருவாக நசுருல் மிகவும் பயனுள்ள பங்களிப்புகளை செய்துள்ளார். இசுலாமிய, இந்து மரபுகளையும் பண்பாட்டையும் நன்கறிந்த நசுருல்  முஸ்லிம்களுக்கும்  இந்துக்களுக்குமிடையே ஒற்றுமைக்கு வழிகோலினார். 

### கசல்
மரபுவழி பெர்சிய கசல் வடிவத்தில் தேர்ச்சி பெற்ற நசுருல்  1927-28களில் அவ்வடிவத்தில் வங்காளமொழிக் கசல்களை இயற்றினார். இதன் மூலம் வங்காள இசையின் பாரம்பரியத்தை பரவலான இசுலாமியரிடம் எடுத்துச் சென்றார்.

## மேற்சான்றுகள்

பகுப்பு:வங்காள இசை
பகுப்பு:வங்காளதேசம்
பகுப்பு:இந்திய இசை
பகுப்பு:கொல்கத்தா
பகுப்பு:இந்தியப் பண்பாடு
பகுப்பு:இந்திய இலக்கியம்
பிரோசா பேகம்

**பிரோசா பேகம்** (*Firoza Begum*, சூலை 28, 1930 - செப்டம்பர்  9, 2014) வங்காளதேசத்தின் புகழ்பெற்ற  நஸ்ருல் கீத்தி பாடகி ஆவார். இந்தியத் துணைக்கண்டத்தின் பல தலைமுறைகளாக  வங்காள இசை இரசிகர்களால்  இசையரசியாக கருதப்படுகிறார்.

## மேற்சான்றுகள்

பகுப்பு:வங்காளதேச மக்கள்
பகுப்பு:வங்காள இசை
பகுப்பு:1930 பிறப்புகள்
பகுப்பு:2014 இறப்புகள்
கதீஜா

**கதீஜா** அல்லது **கதீஜா பிந்த் குவைலித்** (*Khadīja bint Khuwaylid*, ,  555 – பொ.ஊ 620) என்று அழைக்கப்படும் கதீஜா(ரலி) குப்ரா அவர்கள் இவ்வுலகின் இறுதித்தூதரின் முதல் மனைவியாவார். 

இஸ்லாத்தின் அடிப்படையில் ‘உம்முஹாத்துல் முஃமினீன்’(**இறைநம்பிக்கையாளர்களின் அன்னையர்**)என்றும் அழைக்கப்படுபவர். 

செல்வ சீமாட்டியான இவர்,முஹம்மது நபி(ஸல்) அவர்களின் நீதத்தாலும்,நேர்மையாலும் கவரப்பட்டு அண்ணலாரை திருமணம் புரிந்தார். நபிகளுக்கு வஹி வந்ததை யாரும் நம்பாதபோது, முதன்முதலில் நம்பி முஸ்லிமானார்.பிள்ளைச் செல்வங்களை நபிகளுக்கு அளித்தார். இறுதிவரை நபிகளாருக்கு உற்ற உறுதுணையாக வாழ்ந்தார்.

## மேற்கோள்கள்

பகுப்பு:நபித்தோழியர்
பகுப்பு:555 பிறப்புகள்
பகுப்பு:620 இறப்புகள்
பகுப்பு:619 இறப்புகள்
வடுகன்

**வடுகன்** முதலாம் நூற்றாண்டில் இலங்கையின்  அனுராதபுர இராச்சியத்தை கி.மு. 47 ஆம் ஆண்டில் ஆண்டு வந்தவன். இவனின் முன் முதலாம் சிவன் நாட்டை ஆண்டு வந்தான். இவனின் பின் தருபாதுக திச்சன் ஆட்சிப்பீடம் ஏறினான்.

## சான்றுகள்

## வெளி இணைப்புகள்
* இலங்கையின் அரசர்களும் ஆட்சியாளர்களும்
* கோர்டிங்டனின் (Codrington) இலங்கையின் (Ceylon) சுருக்க வரலாறு

பகுப்பு:விசய வம்ச அரசர்கள்
முதலாம் சிறிநாகன்

**முதலாம் சிறிநாகன்**, இரண்டாம் நூற்றாண்டில் அநுராதபுரத்தை ஆண்ட மன்னன் ஆவான். இவன் அனுராதபுரத்தை 196 இல் இருந்து 215 வரை ஆட்சி செய்தான். இவன் இவனது மைத்துனன் குடநாகன் எனும் அரசனை வெற்றிகொண்டு ஆட்சிபீடம் ஏறினான். இவனின் பின் இவனது மகன் ஒகாரிக திச்சன் ஆட்சிபீடம் ஏறினான்.

## இவற்றையும் பார்க்க
* ஆட்சியாளர் பட்டியல், இலங்கை
* இலங்கையின் வரலாறு

## வெளி இணைப்புகள்
* Kings & Rulers of Sri Lanka
* Codrington's Short History of Ceylon

பகுப்பு:அனுராதபுர மன்னர்கள்
பகுப்பு:இலங்கை மன்னர்கள்
பகுப்பு:முதலாம் லம்பகர்ண அரசர்கள்
ஊட்டத்தூர் சுத்தரத்தினேஸ்வரர் கோயில்

**ஊட்டத்தூர் சுத்தரத்தினேஸ்வரர் திருக்கோயில்** திருச்சிராப்பள்ளி மாவட்டம், இலால்குடி வட்டம், ஊட்டத்தூர் ஊராட்சியில் உள்ள தொன்மையான சிவபெருமான் திருக்கோயில் ஆகும். இக்கோயில் பாடாலூர் ஊராட்சி அருகே, திருச்சியிலிருந்து 40 கிலோ மீட்டர் தொலைவில் அமைந்துள்ளது. இக்கோயில் கி.பி. ஏழாம் நூற்றாண்டில் முற்கால சோழர்களால் கட்டபட்டது. பின்னர்  ராஜராஜசோழ மன்னரால் சீரமைக்கப்பட்ட பழைமையான தேவார வைப்புத் தலம். சோழ மன்னர்கள், விஜய நகர, பாண்டிய மன்னர்களாலும் திருப்பணிகள் செய்யப்பட்ட திருக்கோயில். இத்திருக்கோயில் பற்றி அப்பர் பாடிய திருப்பாடல்கள், க்ஷேத்திரக்கோவை-திருத்தாண்டகம் பாடல்கள் குறிப்பிடுகின்றன.

## தலவரலாறு
ஊட்டத்தூரின் மேற்கே உள்ள சோளேஸ்வரம் எனும் கோயிலை அமைத்த ராஜராஜ சோழன் அடிக்கடி அப்பகுதிக்கு வருவது வழக்கமாக இருந்த சமயம் ஒருமுறை மன்னர் வருகைக்காகப் பாதையைச் சரிசெய்யும் பணியில் மண்வெட்டியால் புல் செதுக்கும் பொழுது ஓரிடத்தில் இரத்தம் வரவே, இச்செய்தி மன்னரிடம் தெரிவிக்கப்பட்டது. மன்னர் வந்து சோதித்து சிவலிங்கத்தைக் கண்டு, மன்னிக்க வேண்டி அவருக்கு திருக்கோயில் எழுப்பினார். மூலவர் சிவலிங்கத்தின் தலைப்பகுதியில் மண்வெட்டி வடு உள்ளது.

### நந்தி ஆறு
புண்ணியநதிகள் தம்முள் எவர் பெரியவர் என்ற போட்டியில் சிவபெருமானிடம் தீர்ப்புக்கு வர, நந்தியை அழைத்து அனைத்து நதிகளையும் குடித்துவிடும் படியும் எந்த நதியைக் குடிக்கமுடியவில்லையோ அதுவே சிறந்தது எனக்கூற, நந்தியெம்பெருமானால் கங்கையைக் குடிக்க முடியாததால் அதுவே சிறந்தது எனத் தீர்ப்பாயிற்று. தாம் குடித்த நதிகளை எல்லாம் வெளியே நந்தியெம்பெருமான் வெளியே விட, அதுவே நந்தி ஆறு என ஆயிற்று.

## ராஜகோபுரம்
ஏழுநிலை கொண்ட ராஜகோபுரம் உள்ளது.

## தேவார வைப்புத் தலம்
அப்பர் பெருமான் பாடலூரிலிருந்து ஊட்டத்தூர் சிவபெருமானைப் பாடியுள்ளார்.

## பஞ்சநதனக்கல் நடராஜர்
பஞ்சநதனக்கல் எனும் அரிய வகைக் கல்லில் செய்யப்பட்ட எட்டு அடி உயர நடராஜப்பெருமான் சிலை வழிபாட்டில் உள்ளது.

## சிறப்பு
### கட்டடக்கலை சிறப்பு
வருடந்தோறும் தமிழ் மாசி மாதம் 12,13,14 ஆம் தேதிகளில் சூரியனின் ஒளிக்கதிர்கள் சிவபெருமான் மீது விழுமாறு அமைக்கப்பட்டுள்ளது.

### நோய்தீர்க்கும் தீர்த்தம்
பஞ்சநதனக்கல்லுக்கு மருத்துவச் சிறப்புகள் உள்ளதாக ஆய்வுகள் கூறுகின்றன. பஞ்சநதனக்கல் நடராஜருக்கு வெட்டிவேர் மாலையிட்டுப் பின்னர் அம்மாலையைப் பிரம்ம தீர்த்தத்தில் போட்டு அந்த தீர்த்தத்தைப் பருக சிறுநீரகக்கோளாறுகள் நீங்கும் என்பது பக்தர்களின் நம்பிக்கை.

## முள் படுகளம்
வருடந்தோறும் முள் படுகளம் எனும் இருபதுக்கும் மேலான கிராம மக்கள் பங்கு பெறும் திருவிழா இத்திருத்தலத்தில் நடைபெறுகின்றது.
### திருட்டு
2011 ஆம் வருடம் இத்திருவிழா சமயம் இத்திருக்கோயிலின் மூன்று வெண்கலச் சிலைகள் திருடு போயின.

## மேற்கோள்கள்

## வெளி இணைப்புகள்
* ஊட்டத்தூர் சுத்த ரத்தினேஸ்வரர் திருக்கோவில் வரலாறு

* GeoHack - ஊட்டத்தூர் சுத்தரத்தினேஸ்வரர் கோயில் 

பகுப்பு:தேவார வைப்புத் தலங்கள்
பகுப்பு:திருச்சிராப்பள்ளி மாவட்டத்திலுள்ள சிவன் கோயில்கள்
புலந்தஷகர் மக்களவைத் தொகுதி

**புலந்தஷகர் மக்களவைத் தொகுதி** இந்திய மக்களவைத் தொகுதியாகும். இது உத்தரப் பிரதேசத்தில் உள்ள 80 தொகுதிகளில் ஒன்று.

## சட்டமன்றத் தொகுதிகள்
இந்த மக்களவைத் தொகுதியில் உத்தரப் பிரதேச மாநிலச் சட்டப் பேரவைக்கான ஐந்து சட்டமன்றத் தொகுதிகள் உள்ளன.
அவை:
# புலந்தஷகர்
# சியானா
# அனூப்ஷகர்
# டிபாய்
# சிகார்பூர்

## நாடாளுமன்ற உறுப்பினர்

*2014 – போலா சிங் – பாரதிய ஜனதா கட்சி 

## மேலும் பார்க்க
* புலந்தசகர் மாவட்டம்

## சான்றுகள்

பகுப்பு:புலந்தசகர் மாவட்டம்
போலா சிங் (அரசியல்வாதி)

**போலா சிங்**, உத்தரப் பிரதேச அரசியல்வாதி ஆவார். இவர் புலந்தஷகர் மக்களவைத் தொகுதியில் வென்று, பதினாறாவது மக்களவையில் உறுப்பினர் ஆனார். இவர் 1977-ஆம் ஆண்டு செப்டம்பர் பத்தாம் நாளில் பிறந்தவர்.

## சான்றுகள்

பகுப்பு:வாழும் மக்கள்
பகுப்பு:இந்திய அரசியல்வாதிகள்
பகுப்பு:1977 பிறப்புகள்
பகுப்பு:16வது மக்களவை உறுப்பினர்கள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:17வது மக்களவை உறுப்பினர்கள்
தீயனூர் ஜமதக்னீஸ்வரர் கோயில்

**தீயனூர் ஜமதக்னீஸ்வரர் திருக்கோயில்** அரியலூர் மாவட்டம், உடையார்பாளையம் வட்டத்தில் அமைந்துள்ள சிவபெருமான் திருக்கோயில் ஆகும். பழைமையான தேவார வைப்புத் தலம். 

## தலவரலாறு
பரசுராமரின் தந்தையான ஜமதக்னி முனிவர் வில்வ மரங்கள் நிறைந்து வில்வ வனமாக இருந்த இப்பகுதியில் வந்து சிவலிங்கத்தைப் பிரதிஷ்டை செய்தார். இதனால் இத்தல சிவபெருமான் ஜமதக்னீஸ்வரர் என்றழைக்கப்பட்டார்.

## கல்வெட்டுகள் மூலம் வரலாறு
கங்கைகொண்ட சோழபுரம் அமைத்த முதலாம் ராஜேந்திர சோழனின் மூத்த மகன் முதலாம் ராஜாதி ராஜன் (1018-1053) ஆட்சிகால கல்வெட்டுகளில் இந்த ஊரின் வரலாற்றுச் சிறப்புகள் குறிப்பிடப்பட்டுள்ளன. அரண்மனைகள், அன்னதானக் கூடங்கள் என இவ்வூர் மிகப்பெரிய நகராக அமைந்திருந்ததை கல்வெட்டுகள் தெரிவிக்கின்றன.

## கும்பாபிஷேகம்
இந்து சமய அறநிலையத் துறையால் நிர்வாகிக்கப்படும் இத்திருக்கோயிலில் 22.05.1968 ஆம் வருடமும் 42 வருடங்களுக்குப் பின்னர் ஊர்மக்கள் மற்றும் வெளியூர் பக்தர்கள் உதவியுடன் மதில்சுவர்கள் பராமரிப்பு பணிகள் முடியுமுன்னர் 8.5.2011 ஞாயிற்றுக்கிழமையும் கும்பாபிஷேகம் நடைபெற்றது.

### புதிய பைரவர்
இத்திருக்கோயில் முன்பு கவனிப்பாரற்று போக ஆரம்பிக்க இருந்த காலகட்டத்தில் இருந்து வந்த காலபைரவர் சிலை தற்போது காணப்படாததால் 2011 வருட கும்பாபிஷேக சமயம் புதிய பைரவர் சிலை அமைக்கப்பட்டது. பழைமையான காலபைரவர் சிலை திருடப்பட்டிருக்கலாம் என்று கூறப்படுகின்றது.

## குறிப்புகள்

## மேற்கோள்கள்

* http://temple.dinamalar.com/New.php?id=1574

பகுப்பு:அரியலூர் மாவட்டத்திலுள்ள சிவன் கோயில்கள்
அல்-சுயூத்தி

இமாம் **ஜலாலுத்தீன் அல்-சுயூத்தி** (*Jalal al-Din al-Suyuti*, ;  கிபி 1445–1505) என்பவர் எகிப்திய இசுலாமிய அறிஞரும், சட்ட நிபுணரும், ஆசிரியரும், நடுக்காலப் பகுதியில் பிரபலமான ஒரு அரபு எழுத்தாளரும் ஆவார். இசுலாமிய இறையியலில் இவர் பல நூல்களை எழுதியுள்ளார்.

இமாம் சுயூத்தி எகிப்தின் தலைநகரான கெய்ரோவில் பிறந்தார். சிறு வயதிலேயே அனாதையாக இருந்த இவர் சகல கலைகளிலும் பிரசித்தி பெற்று விளங்கினார். இளம் வயதில் அரபு நாடுகளுக்கும், இந்தியாவுக்கும் கல்வி கற்பதற்காகப் பல தடவைகள் பயணம் செய்தார். 1486 ஆம் ஆண்டில் கெய்ரோவில் உள்ள பேபார்சு பள்ளிவாசலில் தலைமை அதிகாரியாக நியமிக்கப்பட்டார். இசுலாமிய மார்க்க அறிவைத் தனது 40 ஆவது வயது வரை கற்பித்து வந்தார்.  அதன் பின்னர் மனிதர்களுடனான சகவாசத்தைத் துண்டித்துக்கொண்டு மார்க்க ஞான நூல்களை எழுதுவதில் தமது காலத்தைக் கழித்தார். ஏறத்தாழ 600 நூல்களை இவர் எழுதியுள்ளார்.

இமாம் சுயூத்தி, இமாம் ஜலாலுத்தீன் அல்மஹல்லீ (றலி) என்பவரோடு இணைந்து எழுதிய ' தப்சீருல் ஜலாலைன் ' என்னும் நூல் இலங்கை, மற்றும் இந்தியா ஆகிய நாடுகளில் உள்ள அரபிக் கல்லூரிகளில் பாடத்திட்டத்திற்கமைய கற்பிக்கப்பட்டு வருகின்றது.

இமாம் சுயூத்தி தமது 60 ஆம் வயதில் கி.பி. 1505 ம் ஆண்டு தனது பிறந்த இடமாகிய கெய்ரோ நகரத்தில் காலமானார்.

## உசாத்துணை
* Tafsir al-Jalalayn in English 

## வெளி இணைப்புகள்
*  (PDF version)
*Imam Suyuti Biography and Works at SunniPort 

பகுப்பு:இசுலாமிய அறிஞர்கள்
பகுப்பு:1445 பிறப்புகள்
பகுப்பு:1505 இறப்புகள்
பகுப்பு:எகிப்தியர்கள்
பகுப்பு:ஹதீஸ் கலை அறிஞர்கள்
வீற்றிருந்த பெருமாள் கோவில், ஓமந்தூர்

**வீற்றிருந்த பெருமாள் கோவில்** திண்டிவனம்-புதுச்சேரி சாலையில் சுமார் 10 கி.மீ. தொலைவில் ஓமந்தூர் என்னுமிடத்தில் அமைந்துள்ளது. வீற்றிருந்தபெருமாள் என்றால் அமர்ந்த நிலையில் உள்ள பெருமாளைக் குறிக்கும்.

## வரலாறு
பண்டைய நாளில் ஓய்மா நாடு என்று இப்பகுதி என்றழைக்கப்பட்டது. தற்போதைய திண்டிவனம் முன்பு கிடங்கில் எனப்பட்டது. நல்லியக்கோடன் என்னும் மன்னன் கிடங்கிலை தலைநகராகக் கொண்டு அரசாட்சி செய்தான் என சங்க இலக்கியமான சிறுபாணாற்றுப்படை புகழ்ந்து பேசுகிறது. ஒகந்தூர் என்பது காலப்போக்கில் திரிந்து ஓமந்தூர் என அழைக்கப்படுகிறது.

## பெருமாள், தாயார்
இங்குள்ள சிவன் கோயிலில் காணப்படும் விஜயநகர மன்னர் காலக் கல்வெட்டு இக்கோயிலில் எழுந்தருளியிருக்கும் பெருமாளை வீற்றிருந்த பெருமாள் என குறிப்பிடுகிறது. சுமார் 10 அடி உயரத்தில் திருமால், தேவி தாயார்களுடன் அமர்ந்த கோலத்தில் காட்சி தரும் அற்புத அழகான வடிவினைக் கண்டு வழிபடலாம்.

## புதுப்பித்தல்
பழைய கோயில் இருந்த இடத்திற்கு அருகில், கோயில் மீண்டும் புதுப்பித்து பெரிய அளவில் கட்டப்பட்டு வருகிறது.

## வேப்பத்தூர் வீற்றிருந்த பெருமாள்
இதே பெயரில் உள்ள மற்றொரு வீற்றிருந்த பெருமாள் கோயில் புதுப்பிக்கும் நாளை எதிர்பார்த்து உள்ளது.

## மேற்கோள்கள்

## வெளியிணைப்புகள்
* ஓமந்தூர் பெருமாள் கோவில் திருப்பணி 84.25 லட்சம் ரூபாய் அரசு நிதி ஒதுக்கீடு, தினமலர், 10.9.2012

பகுப்பு:விழுப்புரம் மாவட்டத்திலுள்ள பெருமாள் கோயில்கள்‎
இயன் மெக்கெல்லன்

**இயன் மெக்கெல்லன்** () (பிறப்பு: 25 மே 1939) இவர் ஒரு இங்கிலாந்து நாட்டுத் திரைப்பட நடிகர் ஆவார். இவர் எக்ஸ்-மென், எக்ஸ்-மென் 2, எக்ஸ்-மென் 3, த லார்டு ஆப் த ரிங்ஸ்: த பெலொசிப் ஆப் த ரிங், த டா வின்சி கோட், எக்ஸ்-மென் 7, த ஹாபிட் 3 போன்ற பல திரைப்படங்களில் நடித்ததன் மூலம் புகழ் பெற்ற நடிகர் ஆனார்.

## வெளி இணைப்புகள்

*
*The papers of Sir Ian McKellen, actor 
* 
* Biography of Sir Ian McKellen, CH, CBE, Debrett's

பகுப்பு:1939 பிறப்புகள்
பகுப்பு:வாழும் மக்கள்
பகுப்பு:பிரித்தானிய நடிகர்கள்
நொய்டா தொடர் கொலைகள்

**நொய்டா தொடர் கொலைகள்** என்பது டெல்லியை அடுத்த நொய்டாவில் 2006 ஆம் ஆண்டு சுரேந்தர் கோலி மற்றும் தொழிலதிபர் மொணீந்தர் சிங் பாந்தர் ஆகியோர் சிறுமிகளின் கொலை வழக்கில் குற்றம் சாட்டப்பட்டனர். இந்த வழக்கை சிபிஐ விசாரித்தது. குற்றம்சாட்டப்பட்ட இருவர் மீதும் 16 வழக்குகள் தொடரப்பட்டன. இதில் ஐந்து வழக்குகளில் இருவருக்கும் சிபிஐ நீதிமன்றம் மரண தண்டனை விதித்தது. அலகாபாத் உயர் நீதிமன்றத்தில் மேல் முறையீடு செய்தபோது, மொணீந்தர் சிங் பாந்தர் விடுவிக்கப்பட்டார். சுரேந்தர் கோலியின் மரண தண்டனையை உயர் நீதிமன்றம் மற்றும் உச்ச நீதிமன்றம் உறுதி செய்தன. அவர் தாக்கல் செய்த கருணை மனு ஜூலை 27-ம் தேதி குடியரசுத் தலைவரால் நிராகரிக்கப்பட்டது.
## வெளி இணைப்புகள்
* நொய்டா கொலை வழக்கு

பகுப்பு:இந்தியாவில் படுகொலைகள்‎
பகுப்பு:உத்திரப்பிரதேச வரலாறு (1947- தற்போதுவரை)
மேளம்

**மேளம்** *(Melam)* என்பது தமிழகம், கேரளா மற்றும் தென்னிந்தியாவின் சில பகுதிகளில் பயன்படுத்தப்படும் தனித்துவமான ஒரு வகை தாள இசைக்கருவியாகும். மத்தளம் என்ற பெயராலும் இது அழைக்கப்படுகிறது. மேளத்தை   இசைக்கும் கலைஞர் மேளக்காரர் எனப்படுகிறார் . பண்டைய தமிழகத்தில்  கோயில்களில் நடைபெறும் அனைத்து சிறப்பு நிகழ்வுகளுக்கும் மேள இசை பயன்படுத்தப்பட்டது. கோவில் மேளம், நையாண்டி மேளம் , உறுமி மேளம்  போன்றவை சில வகை மேள இசை வகைகளாகும். திருமண விழாக்களில் கெட்டி மேளமும் , மரண சடங்குகளில் பறை இசையும் இசைக்கப்படுகிறது. கேரளாவில் இசைக்கப்படும் அனைத்து மேள இசைகளிலும் மிகவும் பாரம்பரியமானது பாண்டி மேளம் ஆகும். இது பொதுவாக கோவிலுக்கு வெளியே இசைக்கப்படுகிறது. பஞ்சரி மேளம் என்று அழைக்கப்படும் மற்றொரு வகை மேளம்  பாண்டி மேளம் போன்றது என்றாலும் இது  கோவிலுக்குள் இசைக்கப்படுகிறது. 

## வரலாறு
தமிழ் மக்கள் பயன்படுத்தும் இசைக் கருவிகளின் பட்டியலில் ஒன்றாக மேளம் காணப்படுகிறது. திருமுறை இப்பட்டியலை அளிக்கிறது .

மத்தளந் துந்துபி வாய்ந்த முருடிவற்றால் 
எத்திசை தோறும் எழுந்தியம்ப - ஒத்துடனே 
மங்கலம் பாடுவார் வந்திறைஞ்ச மல்லரும் 
கிங்கரரும் எங்குங் கிலுகிலுப்பத்

எட்டாம் நூற்றாண்டில் தமிழ் இலக்கியத்தில் பாடப்பட்ட நாலாயிரத் திவ்ய பிரபந்தத்தில் இடம்பெற்றுள்ள நாச்சியார் திருமொழி என்ற ஆண்டாள் பாசுரமே மேளம் என்பதாகவும் கூறப்படுகிறது . 

மத்தளம் கொட்டவ ரிசங்கம் நின்றூத,
முத்துடைத் தாம நிரைதாழ்ந்த பந்தற்கீழ்
மைத்துனன் நம்பி மதுசூதன் வந்து,என்னைக்
கைத்தலம் பற்றக் கனாக்கண்டேன் தோழீநான்.

மத்தளம் இசைக்க, வரிசையாக நின்ற சங்குகள் ஊதப்பட, முத்துச்சரங்கள் தொங்கும் விதானத்தின் கீழ் நம் இறைவனும் உறவினருமான மதுசூதணன் என் கையை அவர் கைகளில் பற்றிக்கொள்வது போல கனா கண்டேனடி தோழி என்பது இப்பாடலின் பொருளாகும். '

இறைவன் கண்ண்ணுடன் தனக்குத் திருமணம் நடைபெறுவது போன்ற கனவு வந்ததை தலைவி தோழிக்கு விளக்குவதாக அமைந்துள்ளது இப்பாடல். திருமண மண்டபத்தின் அலங்காரம், ஊர்வலம்,, இசைக்கப்பட்ட இசைக்கருவிகள் போன்றவை பாடலில் விளக்கப்படுகின்றன.

## மேற்கோள்கள்

பகுப்பு:தாள இசைக்கருவிகள்
பகுப்பு:தமிழிசை
ஆக்சாலிக் அமிலம்

**ஆக்சாலிக் அமிலம்** (ஆங்கிலம்: Oxalic acid) என்பது H2C2O4 என்ற மூலக்கூறு வாய்ப்பாடு கொண்ட ஒரு கரிமச் சேர்மம் ஆகும். நிறமற்ற படிக திடப்பொருளான இது நீரில் கரைந்து நிறமற்ற கரைசலை கொடுக்கிறது. இந்த கரிம அமிலம் டைகார்பாக்சிலிக் அமிலம் என்ற பிரிவின்கீழ் வகைப் படுத்தப்பட்டுள்ளது. அசிட்டிக் அமிலத்துடன் ஒப்புநோக்குகையில் இது ஒரு வலிமை வாய்ந்த அமிலமாகும்.ஆக்சாலிக் அமிலம் ஒர் ஆக்சிசன் ஒடுக்கியாகவும் இதன் இணைப்புக் காரமான ஆக்சலேட் (C2O42−) உலோக நேர் அயனிகளுக்கு இணை வினை பொருள் காரணியாக செயல்படுகிறது. பொதுவாக, ஆக்சாலிக் அமிலம் H2C2O4 • 2H2O என்ற மூலக்கூறு வாய்ப்பாடு கொண்ட இருநீரேறியாக காணப்படுகிறது அதிகமாக ஆக்சாலிக் அமிலத்தை வாய்வழி உட்கொள்ளுதலும் தோலில் நாட்பட படுதலும் ஆபத்தானது.

## தயாரிக்கும் முறை

கார்போ ஐதரேட்டுகள் அல்லது சுக்ரோஸை அடர் நைட்ரிக் அமிலத்துடன் வெனேடியம் பென்டாக்சைடு வினையூக்கியின் முன்னிலையில் ஆக்சிசனேற்றம் செய்து ஆக்சாலிக் அமிலம் தயாரிக்கப்படுகிறது. சுக்ரோஸ் மூலக்கூறிலுள்ள – CHOH – CHOH அலகுகள் பிரிந்து ஆக்சிசனேற்றமடைந்து ஆக்சாலிக் அமிலமாகின்றன.

4 ROH + 4 CO + O2 → 2 (CO2R)2 + 2 H2O

முன்னோடிகளில் பலர் கிளைக்காலிக் அமிலம் மற்றும் எத்திலீன் கிளைக்கால் முதலியவற்றை பயன்படுத்தி ஒரு புதிய முறையில் ஆக்சாலிக் அமிலம் தயாரித்தனர். கிளைக்காலை அடர் நைட்ரிக் அமிலத்துடன் ஆக்சிசனேற்றம் செய்து ஆக்சாலிக் அமிலம் பெறுவது இம்முறையாகும்.

## மேற்கோள்கள்
.

பகுப்பு:வீட்டு வேதிப்பொருள்கள்
பகுப்பு:வேதிச் சேர்மங்கள்
பகுப்பு:டைகார்பாக்சிலிக் அமிலங்கள்
மார்டின் பிறீமன்

**மார்டின் சான் கிறிசுதோபர் பிறீமன்** (*Martin John Christopher Freeman*, பிறப்பு: 8 செப்டம்பர் 1971) என்பவர் இங்கிலாந்து நாட்டு திரைப்பட நடிகர் ஆவார். இவர் தனது சிறந்த நடிப்பிற்க்காக பாராட்டுக்களும் எம்மி விருது, பாஃப்டா விருது மற்றும் திரை நடிகருக்கான கில்ட் விருதும் வென்றுள்ளார், மேலும் கோல்டன் குளோப் விருதுக்கு பரிந்துரைக்கப்பட்டார்.

இவர் ஆபீஸ் (2001-2003), ஷெர்லாக் (2010-2017) போன்ற பல தொலைக்காட்சி தொடர்களிலும் லவ் அக்சுவலி (2003), 'பில்போ பக்கின்ஸ்' என்ற கதாபாத்திரத்தில் தி ஹாபிட் என்ற திரைப்படத் தொடர்களிலும் நடித்துள்ளார். அதைத் தொடர்ந்து மார்வெல் ஸ்டுடியோ தயாரித்த மார்வெல் திரைப் பிரபஞ்சத் திரைப்படங்களான கேப்டன் அமெரிக்கா: சிவில் வார் (2016) மற்றும் பிளாக் பான்தர் (2018) போன்ற படங்களில் 'எவரெட் கே. ரோஸ்' என்ற கதாபாத்திரத்தில் நடித்துளளார்.

## மேற்கோள்கள்

## வெளி இணைப்புகள்
* 
* மார்டின் பிறீமன் மாஸ்சிவ், இணைய இரசிகர்கள்
* மார்டின் பிறீமன் பிபிசி நேர்காணல் (பிப்ரவரி 2007)
* பாய் மீட்சு கேர்ள் நேர்காணல்

பகுப்பு:1971 பிறப்புகள்
பகுப்பு:வாழும் மக்கள்
பகுப்பு:பிரித்தானிய திரைப்பட நடிகர்கள்
பகுப்பு:பிரித்தானிய தொலைக்காட்சி நடிகர்கள்
பகுப்பு:ஆங்கிலேய குரல் நடிகர்கள்
பகுப்பு:ஆங்கிலத் திரைப்பட நடிகர்கள்
பகுப்பு:மீநாயகன் திரைப்பட நடிகர்கள்
கேட் பிளான்சேட்

**கேட் பிளான்சேட்** () (பிறப்பு: 14 மே 1969) ஒரு ஆஸ்திரேலிய நாட்டு திரைப்பட நடிகை ஆவார். இவர் பெல்லே, த லார்டு ஆப் த ரிங்ஸ்: த பெலொசிப் ஆப் த ரிங், த லோட் ஒவ் த ரிங்ஸ், த ஹாபிட் 3 போன்ற பல திரைப்படங்களில் நடித்துள்ளார்.

## வெளி இணைப்புகள்
* 
* Sydney Theatre Company
* Cate Blanchett: A Life in Pictures , BAFTA webcast
* Blanchett, Cate (1969–), National Library of Australia, Trove
*  Blanchett, Catherine (Cate) Elise in *The Encyclopedia of Women and Leadership in Twentieth-Century Australia*

பகுப்பு:1969 பிறப்புகள்
பகுப்பு:வாழும் மக்கள்
பகுப்பு:ஆஸ்திரேலிய நடிகைகள்
பகுப்பு:ஆத்திரேலிய சுற்றுச்சூழல் செயற்பாட்டாளர்கள்
பகுப்பு:சிறந்த நடிகைக்கான அகாதமி விருதினை வென்றவர்கள்
பகுப்பு:சிறந்த துணை நடிகைக்கான அகாதமி விருதை வென்றவர்கள்
சிறார் நீதிமன்றம்

**சிறார் நீதிமன்றம்** (Juvenile court) என்பது சட்டத்தின்படி பருவ வயதை அடையாத சிறுவர்கள் செய்யும் குற்றங்களை விசாரித்து தீர்ப்பு கூறும் நீதிமன்றங்களாகும். பொதுவாக சிறுவர்கள் செய்யும் தவறுகள் பருவ வயதை அடைந்தவர்கள் செய்யும் குற்றங்களில் போல அன்றி தனியாகவே விசாரிக்கப்படுகின்றன. அமெரிக்கா போன்ற சில குறிப்பிட்ட பகுதிகளில் மட்டும் கொலை, கற்பழிப்பு போன்ற குறிப்பிட்ட வழக்குகள் சிறார் பெரியவர் என்ற வித்தியாசம் இன்றி அணுகப்படுகிறது.

## வெளி இணைப்புகள்

*Information about Juvenile Justice from the Penal Reform International website. 
*National Juvenile Defender Center 
*Juveniles involved in the Justice System a review of the juvenile justice system in the United States, comparing it to Canada. 
* Violent Justice: Adult system fails young offenders  
* Prevent Delinquency Project 
* 10 வயது சிறுவனுக்கு கைவிலங்கு: போலீசாரின் காட்டுமிராண்டித்தனத்துக்கு சமூக ஆர்வலர்கள் கடும் எதிர்ப்பு

பகுப்பு:நீதிமன்றங்கள்
பகுப்பு:சட்டம்
பகுப்பு:சமூகம்
தனிமைச் சிறை

**தனிமை சிறை** என்பது குற்றவாளிகளை தனிமை நிலையில் அடைத்து வைக்கும் சிறைகள் ஆகும். இதன் மூலம் குற்றவாளிகள் வெளி மனிதர்களுடன் தொடர்பு கொள்வது தடுக்கப்படுகிறது. சில நேரம் சக கைதிகளின் பாதுகாப்பு கருதியும் தனிமை சிறைகளில் கைதிகள் அடைத்து வைக்கப்படுவதுண்டு. கைதிகள் சிறை விதிமுறைகளை மீறும் போதும் தனிமை சிறைகளில் அடைக்கப்படுவர்.

## வெளி இணைப்புகள்

* Solitary Watch 
* Sourcebook on solitary confinement  
* Dr. Atul Gawande: Solitary Confinement is Torture – video report by *[Democracy Now!*  
* Shane Bauer: "Solitary in Iran Nearly Broke Me. Then I Went Inside America's Prisons.". *Mother Jones*, November/December 2012  
* Psychiatric Effects of Solitary Confinement by Stuart Grassian  Commission on Safety and Abuse in America's Prisons  

பகுப்பு:சிறைகள்
ஜேம்ஸ் நெஸ்பிட்

**ஜேம்ஸ் நெஸ்பிட்** () (பிறப்பு: 15 சனவரி 1965 ) ஒரு வட அயர்லாந் நாட்டு திரைப்பட நடிகர் ஆவார். இவர் த ஹாபிட் போன்ற பல திரைப்படங்களில் நடித்ததன் மூலம் புகழ் பெற்ற நடிகர் ஆனார்.

## வெளி இணைப்புகள்

* 
* James Nesbitt—UNICEF UK Ambassador

பகுப்பு:1965 பிறப்புகள்
பகுப்பு:வாழும் மக்கள்
போலோ நடவடிக்கை

**போலோ நடவடிக்கை** என்பது செப்டம்பர் மாதம் 1948 ம் ஆண்டு இந்திய ஆயுதப் படையினரால் ஹைதராபாத் மாநிலத்தின் மீது மேற்கொள்ளப்பட்ட இராணுவ நடவடிக்கையாகும். இந்த நடவடிக்கை மூலம் ஐதராபாத் நிசாம் தோற்கடிக்கப்பட்டு ஹைதராபாத் இந்தியத் தேசத்துடன் இணைத்துக்கொள்ளப்பட்டது.

## மேற்கோள்கள்

பகுப்பு:இந்தியப் படைத்துறை நடவடிக்கைகள்
பகுப்பு:1948 நிகழ்வுகள்
பகுப்பு:தெலங்காணா வரலாறு
பகுப்பு:இந்தியாவில் முசுலிம்களுக்கு எதிரான தாக்குதல்கள்
பகுப்பு:இந்தியப் போர்கள்
பகுப்பு:ஐதராபாத் இராச்சியம்
பகுப்பு:நேரு ஆட்சி
பகுப்பு:ஆந்திரப் பிரதேச வரலாறு (1947–2014)
அம்மாசத்திரம் சப்தரிஷீஸ்வரர் கோயில்

**அம்மாசத்திரம் சப்தரிஷீஸ்வரர் திருக்கோயில்** தஞ்சாவூர் மாவட்டம், கும்பகோணத்திற்கு அருகமைந்துள்ள அம்மாசத்திரம் கிராமத்தில் உள்ளது. இந்தக் கோயிலுக்கு மராட்டிய மன்னர் சரபோஜி திருப்பணிகளை மேற்கொண்டுள்ளார். இது பழைமையான சிவபெருமான் திருக்கோயிலாகும்.

இத்திருக்கோயில் காலபைரவர் வழிபாட்டுக்குச் சிறந்த தலமாகக் கூறப்படுகின்றனது. 

## தலவரலாறு
சப்தரிஷிகளான மரீசி, அத்திரி, புலத்தியர், பிருகு, ஆங்கிரசர், வசிஷ்டர், பரத்வாஜர் ஆகியோர் இத்திருத்தலத்தில் வழிபட்டதால் இத்தல சிவபெருமானுக்கு சப்தரிஷீஸ்வரர் என்ற திருப்பெயர் ஏற்பட்டது. ருத்ராட்சப்பந்தலின் கீழ் அமைந்துள்ளார். 

### பவிஷ்யோத்தர புராணம்
பவிஷ்யோத்தர புராணம், காசியில் உள்ளோரின் பாவங்களையும் போக்கும் சக்தி கொண்டவராக இத்தல காலபைரவரைக் குறிப்பிடுகின்றது.

## நவக்கிரக சக்கரம்
ஞானாம்பிகை அம்பாள் சந்நிதி மண்டப உட்புற விதானத்தில் 12 ராசிகள் அமைக்கப்பட்டு, நடுவில் பக்கத்திற்கு ஒன்பது கட்டம் என 81 கட்டங்களும், ஒவ்வோர் கட்டத்திலும் தமிழ் எண்கள் ஒன்றிலிருந்து ஒன்பது வரை பொறிக்கப்பட்டு, எவ்விதம் கூட்டினாலும் 45 என்ற எண் வருமாறு அமைக்கப்பட்டுள்ளது. நவக்கிரகங்களின் சுழற்சியைக் குறிக்கும் விதமாக அமைந்த அரிய வடிவமைப்பு இந்த நவக்கிரகச் சக்கரம்.

## பரிகார தலம்
மனநிலை பாதிப்பு, தீயசக்தியால் பாதிப்பு, செய்வினை தோஷங்கள், அமைதியின்மை முதலான பல துன்பங்களுக்கு தேய்பிறை அஷ்டமியில் இத்தல பைரவருக்கு வழிபாடு செய்வது நிவர்த்தி தரும் என்று ஓலைச்சுவடிகள் தெரிவிக்கின்றன.

## தேவஸ்தான கோயில்
தஞ்சாவூர் அரண்மனை தேவஸ்தானத்திற்கு  உட்பட்ட 88 கோயில்களில் இக்கோயிலும் ஒன்றாகும். 

## மேற்கோள்கள்

பகுப்பு:தஞ்சாவூர் மாவட்டத்திலுள்ள சிவன் கோயில்கள்
சன் ஜெமினி தொலைக்காட்சி

** சன் ஜெமினி தொலைக்காட்சி** என்பது சன் குழுமம் நிறுவனத்தினால் பெப்ரவரி 9, 1995 ஆம் ஆண்டு ஆரம்பிக்கப்பட்ட தெலுங்கு மொழி பொழுதுபோக்கு கட்டணத் தொலைக்காட்சி சேவை ஆகும். சேனலின் நிரலாக்கத்தில் தொடர்கள், படங்கள், படம் சார்ந்த திட்டங்கள், விளையாட்டு நிகழ்ச்சிகள் மற்றும் செய்திகள் அடங்கும். இதன் உயர் வரையறு தொலைக்காட்சி பதிப்பை 11 டிசம்பர் 2011 ஆம் ஆண்டில் அறிமுகப்படுத்தியது.

## மேற்கோள்கள்

## வெளி இணைப்புகள்
* GEMINI TV Official Site 
* Gemini TV on YouTube

பகுப்பு:சன் குழுமம்
பகுப்பு:தெலுங்கு மொழி தொலைக்காட்சி அலைவரிசைகள்
பகுப்பு:ஐதராபாத்தில் உள்ள தொலைக்காட்சி நிலையங்கள்
பகுப்பு:1995 இல் நிறுவப்பட்ட தொலைக்காட்சி அலைவரிசைகள் மற்றும் நிலையங்கள்
ஆதித்யா தொலைக்காட்சி

**ஆதித்யா தொலைக்காட்சி** என்பது சன் குழுமத்தின் துணை நிறுவனமான சன் டிவி நெட்வொர்க்கிற்கு சொந்தமான 24 மணி நேர தமிழ் மொழி நகைச்சுவை தொலைக்காட்சி சேவை ஆகும். இந்த அலைவரிசை பெப்ரவரி 8, 2009 ஆம் ஆண்டு முதல் சென்னையை தலைமையகமாகக் கொண்டு உலகளவில் இயங்கி வருகின்றது. இதுவே தமிழில் ஒளிபரப்பான முதல் நகைச்சுவை அலைவரிசை ஆகும்

## ஒளிபரப்பாகும் நிகழ்ச்சிகள்
* காமெடிக்கு நாங்க கேரண்டி
* ஆனந்தம் ஆனந்தமே
* கவுண்டமணி செந்தில் ஸ்பெஷல்
* தமிழ் பேசுங்க தலைவா
* ரகள மச்சி ரகள
* சிரிகமபதநி
* சந்தானம் ஸ்பெஷல்
* ஜோக்கடி (நேரடி ஒளிபரப்பு)
* அட்ராசக்க
* டபுள் கலாட்டா
* சிரிக்க சிரிக்க சிரிப்பு
* கொஞ்சம் காபி நிறைய காமெடி
* கொஞ்சம் நடிங்க பாஸ்
* ஒரு பட காமெடி
* அசத்த போவது யாரு
* வடிவேலு ஸ்பெஷல்
* விவேக் ஸ்பெஷல்
* வாங்கன்ணா வணக்கங்கனா
* வலை சிரிப்பு

## மேற்கோள்கள்

## வெளி இணைப்புகள்
* Official website 
* Adithya TV on YouTube
* Sun TV Network
* Sun Group

பகுப்பு:2009 இல் நிறுவப்பட்ட தொலைக்காட்சி அலைவரிசைகள் மற்றும் நிலையங்கள்
பகுப்பு:தமிழ்த் தொலைக்காட்சிச் சேவைகள்
பகுப்பு:தொலைக்காட்சி நிலையங்கள் சென்னை
தொலைக்காட்சி
பகுப்பு:நகைச்சுவை தொலைக்காட்சி வலைப்பின்னல்கள்
தமிழ்நாடு சம்பளம் வழங்குதல் சட்டம், 1951

**தமிழ்நாடு சம்பளம் வழங்குதல் சட்டம், 1951** முதன் முதலில் செப்டம்பர் 11,1951ல் புனித ஜார்ஜ் கோட்டையில் அசாதாரணமான முறையில்   வர்த்தமானப் பத்திாிக்கையில் வெளியிடப்பட்டது..

முதல் அமைச்சர், அமைச்சர்கள், சபாநாயகர் மற்றும் துணை சபாநாயகர், நாடாளுமன்ற செயலாளர்கள், எதிர்க்கட்சி தலைவர், பிரதம கொரடா மற்றும் சட்டமன்ற உறுப்பினர்களுக்குச் சம்பளம் மற்றும் படிகள் வழங்குவதற்கான சட்டம் இதுவாகும்.

## சம்பள விபரம்
* முதல் அமைச்சர் மற்றும் அமைச்சர்களுக்கு மாதம் 8000 ரூபாய்  வழங்கப்படும்.
* மாநில அரசின் பொதுப் பணித் துறை நிர்ணையிக்கும் வீட்டு வாடகைப்படி
* அமைச்சர் அரசு கொடுத்திருக்கும் வீட்டில் தங்கியிருப்பாரேயானால் அவருக்கு வீட்டு வாடகைப்படி கொடுக்கப்படக்கூடாது.

## மேற்கோள்கள்


பகுப்பு:தமிழ்நாட்டில் சட்டம்
பகுப்பு:தமிழக அரசின் சட்டங்கள்
இமாம் ஷஅறானி

**இமாம் அப்துல் வஹாப் அஷ்-ஷறானி (றலி)** (*Ash-Shaʿrānī*, இயற்பெயர்: *Abd Al-Wahhab bin Ahmad Al-Misri Al-Sharani*; 1492 - 1565) ஓர் எகிப்திய அறிஞர் ஆவார். இவர் ஷாபிஈ மத்ஹபைப் பின்பற்றியொழுகிய ஒரு இசுலாமிய மார்க்க மேதையும், தலைசிறந்த சூபிய அறிஞரும் ஆவார். சூபித்துவம், புனிதச் சட்டம், நம்பிக்கையின் கோட்பாடுகள் பற்றி எண்ணற்ற நூல்களை எழுதியுள்ளார்.

## குறிப்பிடத்தக்க ஆக்கங்கள்
*அல்யவாகீத் வல் ஜவாஹிர்
*அல்பஹ்றுல் மவ்றூத்
*அல்பத்றுல் முனீர்
*அல்ஜவாஹிறு வத்துறர்
*லதாயிபுல் மினன்
*லவாஹிறுல் அன்வார்

## மேற்கோள்கள்

பகுப்பு:1493 பிறப்புகள்
பகுப்பு:1565 இறப்புகள்
பகுப்பு:இசுலாமிய அறிஞர்கள்
பகுப்பு:எகிப்தியர்கள்
பகுப்பு:1492 பிறப்புகள்
மணற்கொள்ளை

**மணற்கொள்ளை** அல்லது **மணல் திருட்டு** உலகம் முழுவதும் உள்ள நாடுகளில் பெரும் எண்ணிக்கையில் ஏற்படுவதாக அறியப்படுகிறது. இது ஜமைக்கா, இந்தியா போன்ற நாடுகளில் ஆற்றங்கரையிலும் கடல் கரையிலும் உள்ள மணலை சட்டத்திற்கு புறம்பாக திருடும் செயலாகும்.

## கொள்ளையடிக்கப்படும் மணல் வகைகள்
* கடல் மண்
* ஆற்று மண்

## ஏற்படும் விளைவுகள்
* கடல் சுற்றுச்சூழல் மற்றும் வாழ்விடங்களில் கட்டுப்பாடற்ற மணல் எடுக்க இருந்து சரி செய்ய முடியாத அளவுக்கு சேதமடைந்துள்ளன
* பல தீவுகள் இல்லாமலே போய் விட்டன
* நிலத்தடி நீர் மட்டம் குறைந்து குடிநீர் பிரச்சினையும், உழவுத் தொழில் பாதிக்கப்படுவதாக அறியப்படுகிறது.
* கடலோரங்களில் மணல் அள்ளப்படுவதால் கடல்நீர் உள்ளே புகுந்து மீனவர் குடியிருப்புகள் பாதிப்புக்குள்ளாவதும் நடைபெறுகிறது.
* கடற்கரையில் மணல் அகழ்வினால் வெப்ப மண்டல சூறாவளிகளும் சுனாமியுடன் தொடர்புடைய அலைகளும் புயலும் பெரும் தாக்கத்தை ஏற்படுத்தி பாதுகாப்பு அற்ற நிலையை ஏற்படுத்துகின்றன.

## இந்தியாவில் மணற்கொள்ளை
சட்டத்திற்கு புறம்பாக மணல் அள்ளுதல் மற்றும் திருடுதலை இந்திய குற்றப்பபிரிவின் கீழும் பதிவு செய்யலாம்.
### இந்தியாவில் உள்ள சட்டங்கள்
* சுரங்கங்கள் மற்றும் கனிமங்கள் (வளர்ச்சி மற்றும் சீரமைப்பு), 1957 சட்டம்

### தமிழகத்தில் மணற்கொள்ளை
தமிழகத்தில் மணற்கொள்ளையில் ஈடுபடும் கும்பல்களுக்கு அரசியல் ஆதரவு இருப்பதாகப் பரவலான குற்றச்சாட்டு உள்ளது. இதனைத் தடுக்க முயலும் நேர்மையான அரசு அதிகாரிகள் தாக்கப்படுவதும் உண்டு.

### தாது மணற்கொள்ளை
கனிம வளம் கொண்ட பகுதியில் உள்ள மணலை அதிகமாக அள்ளுவது தாது மணற்கொள்ளை என அறியப்படுகின்றது. தமிழகத்தில் தூத்துக்குடி, திருநெல்வேலி, கன்னியாகுமரி மாவட்டங்களின் கடலோரத் தேரிப் பகுதிகளில் பல ஆண்டுகளாக இந்த வகை மணற்கொள்ளை நடந்து பிரச்சனைக்குள்ளானது. தாது வளம் கொரியா, ஐக்கிய அரபு அமீரகம் (அபுதாபி), ஜெர்மனி, நியூசிலாந்து, மலேசியா, சிங்கப்பூர், அமெரிக்கா முதலான வெளிநாடுகளுக்கு கடத்தப்படுகின்றது.

**2008-09 முதல் 2010-11 வரை தோண்டிப்பிரித்தெடுத்த கனிமங்களின் மொத்த அளவு**

### நீதி மன்ற தலையீடு
தமிழ்நாடு முழுவதும் நடக்கும் கிரானைட் முறைகேட்டையும், கனிம மணல் கொள்ளையையும் குறித்து விசாரிப்பதற்காக ஐ.ஏ.எஸ். அதிகாரி உ. சகாயம் தலைமையில் விசாரணைக்குழு ஒன்றை அமைத்து, சென்னை உயர் நீதிமன்றம் செப்டம்பர் மாதம் 12ஆம் தேதி உத்தரவு பிறப்பித்தது. இக் குழுவுக்கு எதிர்ப்பு தெரிவித்து தமிழக அரசு தொடர்ந்த மேல்முறையீட்டு மனுவை உச்சநீதிமன்றம் தள்ளுபடி செய்தது.

### ஆற்று மணல் எடுக்கப்படும் இடங்கள்
அரசால் மணல் அள்ள அனுமதிக்கப்பட்டுள்ள இடங்கள் 
* கொள்ளிடம் ஆற்றுப் படுகை (தஞ்சை, நாகை, அரியலூர் மாவட்டங்கள்)
* காவிரி ஆற்றுப் படுகை (கரூர், திருச்சி மாவட்டங்கள்)
* குண்டாறு ஆற்றுப் படுகை (விருதுநகர் மாவட்டம்)

## மேற்கோள்கள்


பகுப்பு:சமூகம்
பகுப்பு:இயற்கை அழிவுகள்
செஞ்சி கோதண்டராமர் கோவில்

**செஞ்சி கோதண்டராமர் திருக்கோவில்** செஞ்சியில் அமைந்துள்ள பழைமையான கோதண்டராமர் திருக்கோயில். இங்கு புனர்நிர்மாணப்பணிகள் நடைபெறுகின்றன. கி.பி.1714ல் தேசிங்கு ராஜா ஆட்சி சமயம் ஆற்காட்டு நவாப் படையெடுத்த போது சிதைக்கப்பட்ட திருக்கோயில்.

## பழைமையான கிணறு
இத்திருக்கோயிலில் கருவறையின் பின்புறம் கருங்கற்கள் கொண்டு கட்டப்பட்ட கிணறு இருந்திருப்பது 2012 ஆம் ஆண்டு தெரிய வந்துள்ளது.

### தீர்த்தவாரி படித்துறை
சீரமைப்புப் பணிகளின் போது 200 ஆண்டுகளுக்கும் மேல் மண்ணில் மறைந்திருந்த தீர்த்தவாரி படித்துறை வெளிப்பட்டது.

## சிலைகள்
இத்திருக்கோயிலின் பிரசன்ன வெங்கடேசப் பெருமாள், ஸ்ரீ கிருஷ்ணவேணி தாயார், ஸ்ரீ கோதண்டராமர் விக்கிரகங்கள் முன்பு செஞ்சியை ஆண்ட நவாப் படைகளால் கொள்ளை அடித்துச் செல்லப்பட்டதாகக் குறிப்பிடப்படுகின்றது.

## சர்ச்சை
கோதண்டராமர் கோயில் அமைந்துள்ள இடம் தங்களுக்கு சொந்தமானது என்று சில கிறித்துவ அமைப்புகள் கூறியதையடுத்து சர்ச்சை ஏற்பட்டு கோயில் வழிபாடு தடுக்கப்பட்டு, பின்னர், இந்து முன்னணி அமைப்பினராலும் மக்களாலும் பிரச்சனை முன்னெடுக்கப்பட்டு கோயில் சாவி வட்டாட்சியரால் இந்து முன்னணியிடம் வழங்கப்பட்டது.கோயிலை யாருக்கும் விற்க முடியாது எனும் சட்டப்பிரிவு எடுத்துக்காட்டப்படுகின்றது.

## அமைவிடம்
சங்கராபரணி ஆற்றங்கரையில் திண்டிவனத்தில் இருந்து 25 கி.மீ தொலைவில் செஞ்சி அமைந்துள்ளது.

## புனர்நிர்மாணப்பணிகள்
அறக்கட்டளை மூலம் நடைபெற்று வரும் இத்திருக்கோயில் புனர்நிர்மாணப் பணிகளுக்கு குமுதம் ஜோதிடம் வார இதழும் 2012ஆம் ஆண்டு வேண்டுகோள் விடுத்தது.

## மேற்கோள்கள்

பகுப்பு:சிதிலமடைந்த கோயில்கள்
பகுப்பு:விழுப்புரம் மாவட்டத்திலுள்ள பெருமாள் கோயில்கள்
இசுக்கொட்லாந்து விடுதலைக்கான பொது வாக்கெடுப்பு, 2014

இசுக்கொட்லாந்து விடுதலை பெற்ற தனிநாடாக இருக்க வேண்டுமா என்பதைக் கண்டறிவதற்கான பொது வாக்கெடுப்பு 2014 செப்டம்பர் 18 வியாழக்கிழமை நடைபெற்றது. மொத்தம் 55.3% மக்கள் விடுதலைக்கு எதிராக வாக்களித்தனர். இசுக்கொட்லாந்தில் மொத்தமுள்ள 32 பிரதேசங்களில் டண்டி, கிளாஸ்கோ, நார்த் லங்கன்ஷெர் மற்றும் வெஸ்ட் டன்பர்ட்டன்ஷெர் ஆகிய நான்கு பிரதேசங்களில் ஆதரவாகவும், மீதமுள்ள பிரதேசங்களில் எதிராகவும் வாக்குகள் பதிவாகின.

இசுக்கொட்லாந்து அரசுக்கும், ஐக்கிய இராச்சிய அரசுகளுக்கும் இடையில் ஏற்றுக் கொள்ளப்பட்ட உடன்பாடு ஒன்றின் படி, ஸ்காட்லாந்து விடுதலைக்கான பொது வாக்கெடுப்பு சட்டமூலம் 2013 மார்ச் 21 இல் ஸ்காட்லாந்து நாடாளுமன்றத்தில் சமர்ப்பிக்கப்பட்டு, 2013 நவம்பர் 14 அன்று ஏற்றுக் கொள்ளப்பட்டது. 2013 டிசம்பர் 17 இல் இச்சட்டம் பிரித்தானிய முடியாட்சியால் அங்கீகாரம் பெற்றது.

ஐக்கிய இராச்சியத்தின் தேர்தல் ஆணையத்தின் பரிந்துரைப்படி, பொது வாக்கெடுப்பிற்கான கேள்வி "ஸ்காட்லாந்து, விடுதலை பெற்று தனிநாடாவதா?" என்பதாகும். வாக்காளர்கள் ஆம் என்றோ இல்லை என்றோ தெரிவிக்க வேண்டும். ஸ்காட்லாந்தின் குடியுரிமை உள்ள 16 வயதிற்கு மேற்பட்டவர்கள் அனைவரும் (4 மில்லியனுக்கும் அதிகமானோர்) இவ்வாக்கெடுப்பில் கலந்து கொள்ள அனுமதிக்கப்பட்டனர். விடுதலைக்கான ஆதரவுக்கு சாதாரண பெரும்பான்மை (50% + 1 நபர்) மட்டுமே போதுமானது.

## மேற்கோள்கள்

## வெளி இணைப்புகள்
* Scottish Government Referendum 2014 site
* UK Government Referendum 2014 site 

பகுப்பு:2014 நிகழ்வுகள்
பகுப்பு:2014 தேர்தல்கள்
பகுப்பு:இசுக்காட்லாந்து
சார்லசு பொன்சி

**கார்லோ பீட்ரோ கியோவன்னி குயிக்லெல்மொ டெபல்டொ பொன்சி** (*Carlo Pietro Giovanni Guglielmo Tebaldo Ponzi*, மார்ச்சு 3, 1882 – சனவரி 18, 1949), பரவலாக **சார்லசு பொன்சி**, இத்தாலிய வணிகரும் ஐக்கிய அமெரிக்காவிலும் கனடாவிலும் ஏமாற்றுக் கலைஞரும் ஆவார். இவர் *சார்லசு பொன்சி*, *கார்லோ*, *சார்லசு பி. பியான்சி* என்ற பெயர்களில் இயங்கினார்.  தள்ளுபடி செய்யப்பட்ட அஞ்சல் சீட்டுக்களை பிறநாடுகளில் வாங்கி ஐக்கிய அமெரிக்காவில் அவற்றை அவற்றின் முகமதிப்பிற்கு விற்பதன் மூலம் தமது வாடிக்கையாளர்களுக்கு 45 நாட்களில் 50% இலாபம் அல்லது 90 நாட்களில் 100% ஈட்டித் தருவதாக உறுதிகூறினார்.  உண்மையில், பொன்சி துவக்க வாடிக்கையாளர்களுக்கு பிந்தைய சேமிப்பாளர்களின் முதலீடு கொண்டு பட்டுவாடா செய்தார். இத்தகைய முறை தற்போது "பொன்சி முறைமை" என அறியப்படுகின்றது.  இவரது திட்டம் ஓராண்டுக்கு  செயல்பட்டு பின்னர் மூழ்கியது; இதனால் இவரது முதலீட்டாளர்களுக்கு $20 மில்லியன் நட்டம் ஏற்பட்டது.

பொன்சிக்கு முன்னதாக புரூக்லினில் புத்தகக்கடை வைத்திருந்த வில்லியம் எஃப்.மில்லர் 1899இல் இத்தகைய திட்டத்தை செயற்படுத்தி $1 மில்லியன் ஈட்டியிருந்தார்.
## மேற்சான்றுகள்

## நூற்றொகை
*
*
*
* The History Channel. "In Search of History: Mr. Ponzi and His Scheme". February 9, 2000. (AAE-42325, )
* Leila Schneps and Coralie Colmez, *Math on trial. How numbers get used and abused in the courtroom*, Basic Books, 2013. . (Eighth chapter: "Math error number 8: underestimation. The case of Charles Ponzi: American dream, American scheme").
*
*

பகுப்பு:நிதி மோசடிகள்
பகுப்பு:1882 பிறப்புகள்
பகுப்பு:1949 இறப்புகள்
பகுப்பு:இத்தாலியர்
பகுப்பு:ஐக்கிய அமெரிக்காவில் மோசடிகள்